

|  |  |  |
| --- | --- | --- |
| ที่ นศ ๗๘๐๐๑/(สภา)/ ว 08  |  | ที่ทำการองค์การบริหารส่วนตำบลนาเคียนหมู่ที่ ๗ ตำบลนาเคียน อำเภอเมือง นศ ๘๐๐๐๐ |

 4 เมษายน 2561

เรื่อง เรียกประชุมสภาองค์การบริหารส่วนตำบลนาเคียน สมัยสามัญ สมัยที่ 2 ประจำปี พ.ศ. 2๕61

เรียน ผู้บริหารฯ และสมาชิกสภาองค์การบริหารส่วนตำบลนาเคียน ทุกท่าน

 อ้างถึง หนังสือองค์การบริหารส่วนตำบลนาเคียน ที่ นศ ๗๘๐๐๑/(สภา)/ว 07 ลงวันที่ 16 กุมภาพันธ์ 2561

สิ่งที่ส่งมาด้วย ประกาศเรียกประชุมฯ จำนวน ๑ ฉบับ

 ตามที่แจ้งว่าสภาองค์การบริหารส่วนตำบลนาเคียน ในคราวประชุมสภาสมัยสามัญ สมัยที่ ๑ ประจำปี พ.ศ. ๒๕61 เมื่อวันที่ 15 กุมภาพันธ์ พ.ศ. ๒๕61 ได้กำหนดสมัยประชุมสามัญ ประจำปี พ.ศ. ๒๕61 ตามนัยข้อ ๑๑ และข้อ ๒๑ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ความละเอียดแจ้งแล้วนั้น

 บัดนี้ ประธานสภาองค์การบริหารส่วนตำบลนาเคียน ได้เรียกประชุมสภาองค์การบริหารส่วนตำบลนาเคียน สมัยสามัญ สมัยที่ 2 ประจำปี พ.ศ. ๒๕61 ตั้งแต่วันที่ 16 – 30 เมษายน พ.ศ. ๒๕61 ทั้งนี้ หากผู้บริหารฯ หรือสมาชิกสภาองค์การบริหารส่วนตำบลนาเคียนผู้ใดมีญัตติหรือเรื่องอื่นใด ที่จะต้องให้สภาองค์การบริหารส่วนตำบลนาเคียนพิจารณา ให้เสนอญัตติล่วงหน้าเป็นหนังสือเพื่อประธานสภา จะได้บรรจุเข้าระเบียบวาระการประชุมต่อไป รายละเอียดปรากฎตามสิ่งที่ส่งมาด้วย

 จึงเรียนมาเพื่อทราบ

 ขอแสดงความนับถือ

 

 ( นายเกษม จิตร์ถาวร )

 ประธานสภาองค์การบริหารส่วนตำบลนาเคียน

งานกิจการสภา

โทรศัพท์/โทรสาร ๐ – 7535-5313

E-Mail Address : [www.nakean.go.th](http://www.nakean.go.th)



ประกาศสภาองค์การบริหารส่วนตำบลนาเคียน

เรื่อง เรียกประชุมสภาสมัยสามัญ สมัยที่ 2 ประจำปี พ.ศ. ๒๕61

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒ ประกอบข้อ ๒๒ ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ จึงเรียกประชุมสภาองค์การบริหารส่วนตำบลนาเคียน สมัยสามัญ สมัยที่ 2 ประจำปี พ.ศ.๒๕61 ตั้งแต่วันที่ 16 เมษายน พ.ศ. ๒๕61 เป็นต้นไป

 จึงประกาศให้ทราบโดยทั่วกัน

ประกาศ ณ วันที่ 4 เดือน เมษายน พ.ศ. ๒๕61

 (ลงชื่อ) 

 ( นายเกษม จิตร์ถาวร )

 ประธานสภาองค์การบริหารส่วนตำบลนาเคียน